En vanlig roterende vifte gir ingen kjøling. Den flytter bare luften rundt i rommet slik at du opplever den som kjøligere, akkurat som en bris ute. For det ene fjerner den varmen du selv avgir, og for det andre kjøler den ned eventuell svette (som du har fra før nettopp for å kjøle deg ned).
Ønsker du en faktisk temperaturreduksjon hjemme, er det et klimaanlegg du trenger og ikke noe annet. Prislappen for et sånt er imidlertid betydelig høyere enn for en vanlig vifte og krever noe installasjon for å fungere skikkelig, men for å senke varmen er det eneste løsning.
Det selges enkelte vifter med ulike former for innebygd kjøling. Ofte handler det om at man fyller en beholder med vann (i noen tilfeller is), og så gir dette en kjølende effekt. Tingen er at de ikke kjøler ned luften, heller bare fukter den. Akkurat som svetten på kroppen er der for å kjøle deg ned er kombinasjonen av høyere luftfuktighet og vind en effektiv måte å oppleve et rom som kjøligere på, selv om termometeret ikke beveget seg en eneste grad ned.